উইলি ওয়াটসন (ইংরেজ ক্রিকেটার)
উইলি ওয়াটসন (ইংরেজি: Willie Watson; জন্ম: ৭ মার্চ, ১৯২০ - মৃত্যু: ২৪ এপ্রিল, ২০০৪) ইয়র্কশায়ারের বোল্টন অন ডিয়ার্ন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও ফুটবলার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৫১ থেকে ১৯৫৯ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার ও লিচেস্টারশায়ারের প্রতিনিধিত্ব করেছেন ‘বিল’ কিংবা ‘বিলি’ ডাকনামে পরিচিত উইলি ওয়াটসন। দলে তিনি মূলতঃ বামহাতি ব্যাটসম্যান হিসেবে খেলতেন। আন্তর্জাতিক পর্যায়ে দ্বৈত খেলায় অংশ নিয়েছেন। ইংল্যান্ডের জাতীয় দলের সদস্যরূপে আন্তর্জাতিক ফুটবল খেলেছেন।